**Sådan stiller du et godt forslag til generalforsamlingen**

Det er altid en rigtig god idé at deltage til generalforsamlingen i din Sejlklub. Det er hér, at du har din eneste mulighed for at få reel indflydelse på forholdene i din klub. Det er blandt andet på den årlige generalforsamling, at du har mulighed for at påvirke store beslutninger om f.eks. foreningens økonomi, drift og fællesskab.

Brænder du f.eks. inde med en god idé, som du ønsker realiseret, er det også her ved den årlige generalforsamling, at du kan få din idé bragt til torvs og afprøvet. Det kan være, at du drømmer om at indføre fælles vedligeholdelsesdage, at udskifte klubbens materiel, eller ændre foreningens vedtægter.

Men brænder du inde med en god idé, er det ikke nok blot at møde op til generalforsamlingen og præsentere dit forslag – der er en række ting, som du bør være opmærksom på, når du stiller forslag, hvis forsamlingen skal kunne tage stilling til det.

**Grundregler**

* **Sæt dig ind i klubbens vedtægter og vær OBS på tidsfrister   
  *Vedtægterne finder du her:*** [*https://nsk.dk/vedtaegter*](https://nsk.dk/vedtaegter)
* **Bland ikke flere forslag sammen, men opdel dem som flere forslag.**

**Formulering af forslag:**

Når det kommer til selve formuleringen af et forslag, findes der ikke konkrete regler for dette. Men der findes en række anbefalinger, som er en god idé at følge, hvis du ønsker at præsentere et sagligt og realistisk forslag – der har en chance for at blive vedtaget. Her er fem gængse anbefalinger:

* Formulér dit forslag, så der nemt kan stemmes enten ”ja” eller ”nej”.
* Begrund, hvorfor du mener, at dit forslag er relevant – det gør det nemmere for de øvrige medlemmer at forholde sig til dit forslag.
* Beskriv, hvordan du mener, at forslaget kan finansieres – hvis dit forslag har en potentiel økonomisk konsekvens for de øvrige medlemmer.
* Underbyg gerne forslaget med bilag eller henvis til, hvor man kan finde flere informationer.
* Deltag selv i generalforsamlingen, så du kan uddybe og svare på eventuelle opfølgende spørgsmål

|  |  |
| --- | --- |
|  |  |
| **GENERALFORSAMLING** *hvilken generalforsamling /dato* |  |
| **FORSLAGSSTILLER(E):**  *Dit/jeres navn(e) og*  *medlemsnummer.* |  |
|  |  |
| **TITEL:** *Overskrift som beskriver dit forslag.* |  |
| **BAGGRUND:**  *Hvad er fordelen/værdien  af dit/jeres forslag.* |  |
| **FORSLAG:** *Formulér dit forslag, så der nemt kan stemmes enten ”ja” eller ”nej” til det* |  |
| **ØKONOMI:** *hvordan du mener, at forslaget kan finansieres – hvis dit forslag har en potentiel økonomisk konsekvens for de øvrige medlemmer* |  |
| **BILAG:**  *bilag eller henvisning til, hvor man kan finde flere informationer* |  |